# Επίσημη Εφημερίδα C 14A/16 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 14A |
| | |
| Έκδοση στην ελληνική γλώσσα | Ανακοινώσεις και Πληροφορίες | 66ό έτος16 Ιανουαρίου 2023 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 14A

Έκδοση στην ελληνική γλώσσα

Ανακοινώσεις και Πληροφορίες

66ό έτος16 Ιανουαρίου 2023

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Γενικό Δικαστήριο |
| 2023/C 14 A/01 | Πρόσκληση προς υποβολή υποψηφιοτήτων | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Γενικό Δικαστήριο

2023/C 14 A/01

Πρόσκληση προς υποβολή υποψηφιοτήτων

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Γενικό Δικαστήριο

| 16.1.2023 | EL | Επίσημη Εφημερίδα της Ευρωπαϊκής Ένωσης | CA 14/1 |
| --- | --- | --- | --- |

16.1.2023

EL

Επίσημη Εφημερίδα της Ευρωπαϊκής Ένωσης

CA 14/1

---

ΠΡΟΣΚΛΗΣΗ ΠΡΟΣ ΥΠΟΒΟΛΗ ΥΠΟΨΗΦΙΟΤΗΤΩΝ

(2023/C 14 A/01)

Το Γενικό Δικαστήριο είναι ένα από τα δύο δικαιοδοτικά όργανα που αποτελούν το Δικαστήριο της Ευρωπαϊκής Ένωσης. Η αποστολή του συνίσταται κυρίως στον έλεγχο της νομιμότητας των πράξεων των θεσμικών και άλλων οργάνων της Ευρωπαϊκής Ένωσης. Ως εκ τούτου, οι υποθέσεις που υποβάλλονται στην κρίση του Γενικού Δικαστηρίου αντανακλούν τις δραστηριότητες των εν λόγω θεσμικών και άλλων οργάνων. Επιπλέον, έχει προταθεί η επέκταση των αρμοδιοτήτων του Γενικού Δικαστηρίου ώστε να καταλαμβάνουν αιτήσεις προδικαστικής αποφάσεως του άρθρου 267 της Συνθήκης για τη λειτουργία της Ευρωπαϊκής Ένωσης σε ορισμένους συγκεκριμένους τομείς.

Το Γενικό Δικαστήριο θα προβεί προσεχώς, σύμφωνα με το άρθρο 254, τέταρτο εδάφιο, της Συνθήκης για τη λειτουργία της Ευρωπαϊκής Ένωσης, καθώς και με το άρθρο 32 του Κανονισμού Διαδικασίας του Γενικού Δικαστηρίου, στον διορισμό του Γραμματέα του.

Ο διορισμός αυτός θα γίνει για διάστημα έξι ετών από την ημερομηνία αναλήψεως καθηκόντων, η οποία αναμένεται να λάβει χώρα κατά προτίμηση την 1η Μαΐου 2023.

I.   ΦΥΣΗ ΤΩΝ ΚΑΘΗΚΟΝΤΩΝ

Ο Γραμματέας έχει, υπό την εποπτεία του Προέδρου του Γενικού Δικαστηρίου, την ευθύνη της παραλαβής, διαβιβάσεως και φυλάξεως όλων των εγγράφων, καθώς και των επιδόσεων που συνεπάγεται η εφαρμογή του Κανονισμού Διαδικασίας του Γενικού Δικαστηρίου.

Ο Γραμματέας επικουρεί τα μέλη του Γενικού Δικαστηρίου κατά την άσκηση των καθηκόντων τους.

Ο Γραμματέας φυλάσσει τις σφραγίδες και είναι υπεύθυνος για τα αρχεία. Επιμελείται των δημοσιεύσεων του Γενικού Δικαστηρίου και, ιδίως, της Συλλογής της Νομολογίας, καθώς και της μέσω του διαδικτύου δημοσιοποιήσεως εγγράφων αφορώντων το Γενικό Δικαστήριο.

Ο Γραμματέας, υπό την εποπτεία του Προέδρου του Γενικού Δικαστηρίου και με τη συνδρομή των υπηρεσιών του Δικαστηρίου της Ευρωπαϊκής Ένωσης, μεριμνά για τη διοίκηση, την οικονομική διαχείριση και τη λογιστική του Γενικού Δικαστηρίου.

Ο Γραμματέας ηγείται μιας υπηρεσίας στην οποία απασχολούνται περίπου 70 μόνιμοι και μη μόνιμοι υπάλληλοι. Τα καθήκοντά του απαιτούν τεκμηριωμένες διευθυντικές ικανότητες, αποδεικνυόμενες από σχετική πείρα στον τομέα αυτόν.

II.   ΥΠΟΒΟΛΗ ΥΠΟΨΗΦΙΟΤΗΤΩΝ

Οι ενδιαφερόμενοι καλούνται να υποβάλουν την υποψηφιότητά τους με επιστολή εκδήλωσης ενδιαφέροντος, συνοδευόμενη από λεπτομερές βιογραφικό σημείωμα το οποίο περιέχει, μεταξύ άλλων, όλες τις πληροφορίες σχετικά με:

| — | την ιθαγένειά τους, |
| --- | --- |

—

την ιθαγένειά τους,

| — | τους πανεπιστημιακούς τους τίτλους σπουδών Νομικής και, ενδεχομένως, σπουδών σε άλλους τομείς, |
| --- | --- |

—

τους πανεπιστημιακούς τους τίτλους σπουδών Νομικής και, ενδεχομένως, σπουδών σε άλλους τομείς,

| — | τη γλωσσομάθειά τους, και ιδίως τις γνώσεις γαλλικής και αγγλικής γλώσσας, |
| --- | --- |

—

τη γλωσσομάθειά τους, και ιδίως τις γνώσεις γαλλικής και αγγλικής γλώσσας,

| — | τις παρούσες και τις προηγούμενες ασχολίες τους, από τις οποίες να προκύπτει σχετική πείρα, κατά προτίμηση τουλάχιστον δεκαπενταετής, |
| --- | --- |

—

τις παρούσες και τις προηγούμενες ασχολίες τους, από τις οποίες να προκύπτει σχετική πείρα, κατά προτίμηση τουλάχιστον δεκαπενταετής,

| — | καθώς και κάθε δικαστική και διεθνή πείρα. |
| --- | --- |

—

καθώς και κάθε δικαστική και διεθνή πείρα.

Οι υποψηφιότητες για τη θέση αυτή πρέπει να περιέλθουν στη γραμματεία του Προέδρου του Γενικού Δικαστηρίου, αποκλειστικώς και μόνον με ηλεκτρονικό μήνυμα, στην ηλεκτρονική διεύθυνση Secretariat_President-Tribunal@curia.europa.eu, το αργότερο μέχρι και τις 15 Φεβρουαρίου 2023.

Οι υποψηφιότητες θα εξετασθούν από επιτροπή επιλογής. Οι υποψήφιοι που θα προεπιλεγούν βάσει ανάλυσης του βιογραφικού σημειώματός τους και της επιστολής τους για εκδήλωση ενδιαφέροντος θα κληθούν σε συνέντευξη.

Κατά το πέρας των συνεντεύξεων, η επιτροπή επιλογής καταρτίζει κατάλογο υποψηφίων τους οποίους θεωρεί ικανούς να ασκήσουν τα καθήκοντα Γραμματέα. Ο κατάλογος αυτός υποβάλλεται στο Γενικό Δικαστήριο ενόψει του διορισμού του Γραμματέα σύμφωνα με το άρθρο 32, παράγραφος 1, του Κανονισμού Διαδικασίας του Γενικού Δικαστηρίου.

ΣΗΜ: Η επεξεργασία των δεδομένων σας προσωπικού χαρακτήρα, η οποία είναι αναγκαία για την αξιολόγηση των ικανοτήτων σας για τα καθήκοντα του Γραμματέα, διέπεται από τον κανονισμό (EE) 2018/1725 του Ευρωπαϊκού Κοινοβουλίου και του Συμβουλίου (1). Μόνον τα πρόσωπα που συμμετέχουν στην εξέταση της υποψηφιότητάς σας, δηλαδή οι δικαστές του Γενικού Δικαστηρίου, καθώς και ο Πρόεδρος και τα πρόσωπα που τον επικουρούν, έχουν πρόσβαση στα δεδομένα σας. Για πληροφορίες σχετικές με την προστασία των δεδομένων σας, μπορείτε να απευθυνθείτε στον υπεύθυνο επεξεργασίας (Secretariat_President-Tribunal@curia.europa.eu) ή στον επόπτη προστασίας δεδομένων (Dataprotectionofficer@curia.europa.eu).

---

(1)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (EE L 295 της 21.11.2018, σ. 39).

---